Izziņa par atzinumos sniegtajiem iebildumiem par

|  |
| --- |
| **Ministru kabineta noteikumu projektu „Grozījumi Ministru kabineta 2013. gada 24. septembra noteikumos Nr.1002 “Sociālās integrācijas valsts aģentūras maksas pakalpojumu cenrādis”” (VSS-415)** |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **1** | **2** | **3** | **4** | **5** |
| **1.** | 1.2. svītrot 9. punktu; | **Finanšu ministrija**Aicinām izvērtēt noteikumu projekta 1.2.apakšpunktā norādītā 9.punkta svītrošanu vai anotācijā sniegt pamatojumu tā svītrošanai.  | **Ņemts vērā** | Apakšpunkts ir svītrots. |
| **2.** | 5.\*\*\*\*\* Pievienotās vērtības nodokli nepiemēro saskaņā ar Pievienotās vērtības nodokļa likuma 52. panta 4.apakšpunkta c daļu. | **Finanšu ministrija**Noteikumu projekta 2.pielikuma “Sociālās integrācijas valsts aģentūras maksas pakalpojumu cenrādis” (turpmāk – 2.pielikums) 7.15.apakšpunktā minētajam pakalpojumam “Pavadošās personas izmitināšana ar trīsreizēju ēdināšanu (pavada valsts budžeta klientu), Dubultu prospekts 71, Jūrmala” pēc pakalpojuma ekonomiskās būtības ir piemērojams atbrīvojums no pievienotās vērtības nodokļa (turpmāk – PVN), pamatojoties uz Pievienotās vērtības nodokļa likuma 52.panta pirmās daļas 4.punkta “c” apakšpunktā noteikto. Lai noteikumu projekta 2.pielikuma piezīmes 5.punktā būtu norādīta korekta atsauce uz Pievienotās vērtības nodokļa likuma vienību, lūdzam to izteikt šādā redakcijā: “5. \*\*\*\*\* Pievienotās vērtības nodokli nepiemēro saskaņā ar Pievienotās vērtības nodokļa likuma 52.panta pirmās daļas 4.punkta “c” apakšpunktu.”. | **Ņemts vērā** | 5.\*\*\*\*\* Pievienotās vērtības nodokli nepiemēro saskaņā ar Pievienotās vērtības nodokļa likuma 52. panta pirmās daļas 4.punkta “c” apakšpunktu. |
| **3.** | Skat. Anotācijas I sadaļas 2. punktu. | **Finanšu ministrija**Noteikumu projekta 2.pielikumā ir norādīti vairāki Sociālās integrācijas valsts aģentūras maksas pakalpojumi, kuriem tiek piemērots atbrīvojums no PVN atbilstoši Pievienotās vērtības nodokļa likuma nosacījumiem. Savukārt anotācijā nav sniegts pamatojums atbrīvojuma piemērošanai. Tādēļ lūdzam papildināt anotācijas I sadaļas “Tiesību akta projekta izstrādes nepieciešamība” 2.punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” ar pamatojumu Pievienotās vērtības nodokļa likuma 52.panta pirmās daļas 3., 9. un 12.punkta, 52.panta pirmās daļas 4.punkta “c” apakšpunkta un 42.panta desmitās daļas piemērošanai, nodalot pēc Sociālās integrācijas valsts aģentūras sniegto maksas pakalpojumu veida. | **Ņemts vērā** | Precizēta anotācija. |
| **4.** | Skat. Anotācijas I. sadaļas 2. punktu. | **Vides aizsardzības un reģionālās attīstības ministrija**Sākotnējā ietekmes novērtējuma ziņojuma I sadaļas 2. punktā ir minēts, ka ”Divām profesionālās pamatizglītības un arodizglītības programmām precizēts pakalpojuma nosaukums (Cenrāža 2.2., 2.5.apakšpunkts) un attiecīgi mainīts arī pakalpojuma izcenojums.” Ministru kabineta 2013. gada 24. septembra noteikumu Nr.1002 “Sociālās integrācijas valsts aģentūras maksas pakalpojumu cenrādis” (turpmāk – MK noteikumi Nr.1002) 2. pielikuma (cenrāža) 2.5. apakšpunktā ir norādīts “Elektronika un elektrotehnika”, savukārt ar grozījumiem noteikumu projektā nolemts 2.5. apakšpunktā noteiktā pakalpojuma nosaukumu precizēt, to 2.5. apakšpunktā norādot kā “Metālapstrāde”. Atbilstoši spēkā esošajam MK noteikumu Nr.1002 cenrādim, tā 2. punkta “Profesionālās pamatizglītības programmas, arodizglītības programmas un profesionālās vidējās izglītības programmas” apakšpunktos ietilpst gan 2.5. “Elektronika un elektrotehnika”, gan 2.6. “Metālapstrāde”. Lūdzam skaidrot, vai noteikumu projekta 2.5. apakšpunktā norādītais precizētais pakalpojuma nosaukums ir norādīts precīzi un korekti, papildus minētajam precizētos pakalpojumu nosaukumus ir nepieciešams norādīt anotācijā. Gadījumā, ja kāds no pakalpojumiem ar grozījumu izdarīšanu tiek svītrots, lūdzam arī to norādīt anotācijā. | **Ņemts vērā** | Precizēta anotācija. |
| **5.** |  | **Vides aizsardzības un reģionālās attīstības ministrija**Saskaņā ar Ministru kabineta 2009. gada 15. decembra (prot. Nr.88 103.§) instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. punktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu). Ņemot vērā, ka anotācijas I sadaļas 2. punktā ir norādīts “Cenrādis papildināts ar 11.10.3.1. un 11.10.4. apakšpunktu”, ievērojot MK instrukcijas Nr. 19 prasības, lūdzam anotācijas I sadaļas 2. punktā norādīt pakalpojuma nosaukumu, kas tiek pilnveidots.  | **Ņemts vērā** | Precizēta anotācija. |
| **6.** |  | **Vides aizsardzības un reģionālās attīstības ministrija**Saskaņā ar Ministru kabineta 2017. gada 4. jūlija noteikumu Nr. 400 “Valsts pārvaldes pakalpojumu portāla noteikumi” (turpmāk – MK noteikumi Nr. 400) 3. punktu Valsts pārvaldes pakalpojumu portāls ir vienots valsts pārvaldes pakalpojumu, informācijas un saziņas elektroniskais kontaktpunkts, un pakalpojuma turētājs nodrošina MK noteikumu Nr. 400 3.1. apakšpunkta apakšpunktos noteiktas darbības, ievietojot valsts pārvaldes pakalpojumu portālā Latvija.lv informāciju par pakalpojumiem no pakalpojuma kataloga. Pamatojoties uz augstāk izklāstīto, lūdzu pēc Ministru kabineta noteikumu “Sociālās integrācijas valsts aģentūras maksas pakalpojumu cenrādis”” (VSS-415) spēkā stāšanās, atbilstoši MK noteikumu Nr. 399 prasībām, aktualizēt informāciju par valsts pārvaldes sniegtajiem pakalpojumiem valsts pārvaldes pakalpojumu portālā Latvija.lv, iekļaujot MK noteikumu Nr. 399 9. punktā minēto informāciju par valsts pārvaldes pakalpojumiem. | **Ņemts vērā** | Pēc Ministru kabineta noteikumu “Sociālās integrācijas valsts aģentūras maksas pakalpojumu cenrādis”” spēkā stāšanās, atbilstoši Ministru Kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” prasībām, informācija par valsts pārvaldes sniegtajiem pakalpojumiem valsts pārvaldes pakalpojumu portālā Latvija.lv tiks aktualizēta, iekļaujot MK noteikumu Nr. 399 9. punktā minēto informāciju par valsts pārvaldes pakalpojumiem. |
| **7.** | 8. Ja līgums par šo noteikumu 2. pielikuma 2. un 3.punktā minētajiem pakalpojumiem noslēgts līdz 2019. gada 30. jūnijam un tā saistību izpilde turpinās pēc noteikumu spēkā stāšanās, par pakalpojumiem tiek piemērota noteiktā cena līguma slēgšanas dienā, bet ne ilgāk kā līdz 2021. gada 30. jūnijam. | **Tieslietu ministrija**Projekta 1.1. apakšpunktā ietvertais Ministru kabineta 2013. gada 24. septembra noteikumu Nr. 1002 "Sociālās integrācijas valsts aģentūras maksas pakalpojumu cenrādis" (turpmāk – cenrādis) 8. punkts paredz, ka, "ja līgums par šo noteikumu 2. pielikuma 2. un 3. punktā minētajiem pakalpojumiem noslēgts līdz 2019. gada 30. jūnijam un tā saistību izpilde turpinās pēc noteikumu spēkā stāšanās, par pakalpojumiem tiek piemērota noteiktā cena līguma slēgšanas dienā, bet ne ilgāk kā līdz 2021. gada 30. jūnijam". No minētā nav skaidrs, par kādu noteikumu spēkā stāšanos ir runa, jo pēc būtības gan cenrāža 8. punkts, gan projekta 1.1. apakšpunktā ietvertais cenrāža 8. punkts paredz pārejas periodu pēc grozījumu veikšanas cenrādī, līdz ar to secināms, ka projekta 1.1. apakšpunktā ir domāts, ka saistības turpinās pēc projekta spēkā stāšanās, proti, pēc 2019. gada 1. jūlija. Ņemot vērā to, ka projektam tiek paredzēta noteikta spēkā stāšanās, projekta 1.1. apakšpunktā ietvertajā cenrāža 8. punktā var ietvert noteiktu termiņu, pēc kura saistības turpinās un tāpēc nepieciešams pārejas posms. Līdz ar to lūdzam precizēt projekta 1.1. apakšpunktu. Vienlaikus vēršam uzmanību, ka projekta 1.3. apakšpunktā ietvertais 2. pielikuma 2. un 3. punkts paredz samaksu par izglītības programmu apguvi gadā un samaksa tiek paaugstināta. Saskaņā ar Ministru kabineta 2019. gada 9. aprīļa noteikumu Nr. 144 "Noteikumi par sākuma termiņu reflektantu reģistrācijai un uzņemšanai augstskolās un koledžās 2019. gadā" 3. punktu reflektantus pirmajā gadā pēc vidējās izglītības iegūšanas augstskolas un koledžas var sākt reģistrēt un uzņemt no 2019. gada 1. jūlija. Pieteikšanās profesionālās pamatizglītības, arodizglītības un profesionālās vidējās izglītības programmās notiek pēc iepriekšējā mācību gada noslēgšanās, proti, jūnijā. Savukārt saskaņā ar projekta 1.1. apakšpunktā ietverto cenrāža 8. punktu pārejas posms attieksies uz tām personām, kas līgumus būs noslēgušas līdz 2019. gada 30. jūnijam. Vēršam uzmanību, ka personas, kas vēlas iegūt izglītību, šobrīd izvēlas izglītības iestādes un Sociālās integrācijas valsts aģentūra reklamē izglītības programmas par šobrīd spēkā esošo samaksu, taču dienā, kad personas, kas vēlas iegūt izglītību, varēs pieteikties izglītības programmas apguvei vai slēgs līgumu par izglītības ieguvi, samaksas apmērs būs mainījies. Tādējādi personas, kas vēlas iegūt izglītību, tiek nostādītas nelabvēlīgākā situācijā, jo savu izvēli būs izdarījušas pirms izmaksu maiņas. Ņemot vērā minēto, lūdzam paredzēt saprātīgu pārejas periodu, neattiecinot izglītības programmu izmaksu izmaiņas uz tām personām, kas pieteiksies izglītības ieguvei šajā mācību/akadēmiskajā gadā. | **Ņemts vērā** | "10. Ja līgums par šo noteikumu 2. pielikuma 2. un 3.punktā minētajiem izglītības pakalpojumiem noslēgts līdz 2019. gada 31. decembrim un tā saistību izpilde turpinās pēc 2020. gada 1. janvāra , par pakalpojumiem tiek piemērota noteiktā cena, kas bija spēkā līdz 2019. gada 20.jūlijam, bet ne ilgāk kā līdz 2021. gada 30. jūnijam."; |
| **8.** | 2. Noteikumi stājas spēkā 2019. gada 1. jūlijā. | **Tieslietu ministrija**Lūdzam projekta sākotnējās ietekmes novērtējuma ziņojumā (turpmāk – anotācija) skaidrot projekta 2. punktā noteiktā regulējuma būtību. | **Ņemts vērā** | Punkts svītrots no projekta. |
| **9.** | 7.15. Pavadošās personas izmitināšana ar trīsreizēju ēdināšanu (pavada valsts budžeta klientu), Dubultu prospekts 71, Jūrmala | **Tieslietu ministrija**Lūdzam anotācijā skaidrot, kas ir projekta 1.3. apakšpunktā ietvertā 2. pielikuma 7.15. apakšpunktā minētais "valsts budžeta klients". Proti, no projekta nav skaidrs, vai tā ir persona, kas iegūst izglītību par valsts budžeta līdzekļiem, vai arī persona, kas par valsts budžeta līdzekļiem saņem rehabilitācijas pakalpojumus vai ārstniecības pakalpojumus. Vēršam uzmanību, ka saskaņā ar Pievienotās vērtības nodokļa likuma 52. panta pirmās daļas 4. punkta c) apakšpunktu ar pievienotās vērtības nodokli neapliek izmitināšanas pakalpojumu, ko ārstniecības iestāde nodrošina personai, kas uzturas kopā ar pacientu, ja tas nepieciešams, lai nodrošinātu Pievienotās vērtības nodokļa likuma 52. panta pirmās daļas 3. punktā minētos medicīnas pakalpojumus. Projekta 1.3. apakšpunktā ietvertajā 2. pielikuma 7.15. apakšpunktā ir norādīts, ka pievienotās vērtības nodoklis netiek piemērots minētā iemesla dēļ. | **Ņemts vērā** | Precizēta anotācija. |
| **10.** | 2. Noteikumi stājas spēkā 2019. gada 1. jūlijā. | **Tieslietu ministrija**Lūdzam skaidrot anotācijā, kāpēc projektam jāstājas spēkā 2019. gada 1. jūlijā. | **Ņemts vērā** | Punkts svītrots no projekta. |
| Atbildīgā amatpersona | Inga Martinsone |
|  |  (vārds un uzvārds) |

Inga Martinsone

|  |
| --- |
| (par projektu atbildīgās amatpersonas vārds un uzvārds) |
|  Labklājības ministrijas Sociālo pakalpojumu departamenta vecākā eksperte |
| (amats) |
|  Tālr.64331825 |
| (tālruņa un faksa numurs) |
|  Inga.Martinsone@lm.gov.lv |
| (e-pasta adrese) |